బొంపల్లి భవానీ

బొంపల్లి భవానీ తెలంగాణ రాష్ట్రానికి చెందిన ప్రభుత్వ ఉపాధ్యాయురాలు. విద్యార్థులకు సులభంగా అర్థమయ్యేలా పాఠాలు బోధించే ఆమె విధానం విశేషంగా ప్రశంసలు పొందింది. యూట్యూబ్‌ ద్వారా పాఠాలు అందిస్తూ విద్యార్థుల్లో ఆసక్తిని పెంచిన భవానీ, తెలంగాణ ప్రభుత్వం ప్రతిపాదించిన జాతీయ ఉత్తమ ఉపాధ్యాయురాలు అవార్డు కోసం ఎంపికయ్యారు.

ప్రారంభ జీవితం
బొంపల్లి భవానీ కామారెడ్డి జిల్లా జిల్లాలోని గాంధారి మండలంకు చెందినవారు. విద్యపై ఆసక్తితో ఉపాధ్యాయ వృత్తిని చేపట్టారు. 

వృత్తి జీవితం
2018లో ఆమె గాంధారి ప్రభుత్వ ప్రాథమిక పాఠశాలకు బదిలీపై చేరారు. ఆ సమయంలో ఆ పాఠశాలలో విద్యార్థుల సంఖ్య కేవలం 40 మాత్రమే ఉండేది. ప్రైవేటు పాఠశాలలకు వెళ్లిన విద్యార్థుల తల్లిదండ్రులను కలసి ప్రభుత్వ పాఠశాలల్లో కూడా నాణ్యమైన విద్య అందిస్తామని నమ్మబలికారు. ఆమె కృషితో ఆ పాఠశాలలో విద్యార్థుల సంఖ్య 140కు పెరిగింది.

యూట్యూబ్‌ ద్వారా బోధన
విద్యార్థులకు సులభంగా అర్థమయ్యేలా బోధించాలనే ఉద్దేశ్యంతో భవానీ 2023లో Bompelly Bhavani అనే యూట్యూబ్‌ ఛానల్‌ను ప్రారంభించారు. గణితం, సైన్స్‌, ఆంగ్లం వంటి విషయాలను సులభమైన పద్ధతుల్లో వివరించే వీడియోలను రూపొందించి అప్‌లోడ్‌ చేస్తున్నారు. ప్రస్తుతం ఆ ఛానల్‌కు 6.18 లక్షల మంది సబ్‌స్క్రైబర్లు, 29.1 కోట్ల వ్యూస్‌ ఉన్నాయి.  
‘అవలీలగా భాగహారం’ అనే వీడియోకే 1.5 కోట్ల వ్యూస్‌ రావడం ఆమె బోధన పద్ధతికి గుర్తింపుగా నిలిచింది.

పోటీ పరీక్షల బోధన
పోటీ పరీక్షలకు సిద్ధమయ్యే అభ్యర్థుల కోసం ఆమె Competitive Exams (Bompelly Bhavani) పేరుతో మరో యూట్యూబ్‌ ఛానల్‌ నిర్వహిస్తున్నారు. ఆ ఛానల్‌కి 1.6 లక్షల మంది సబ్‌స్క్రైబర్లు ఉన్నారు. ఇప్పటివరకు 372 వీడియోలను రూపొందించి వాటికి 2.4 కోట్ల వీక్షణలు లభించాయి.

విద్యార్థుల తల్లిదండ్రులతో అనుసంధానం
విద్యార్థుల తల్లిదండ్రుల సెల్‌ఫోన్‌ నంబర్లతో వాట్సాప్‌ గ్రూప్‌లను ఏర్పాటు చేసి, పిల్లల అభ్యాస ప్రగతిని ఎప్పటికప్పుడు పంచుకుంటున్నారు.  

గౌరవాలు
 2025లో తెలంగాణ ప్రభుత్వం ఆమె పేరును జాతీయ ఉత్తమ ఉపాధ్యాయురాలు పురస్కారంకి ప్రతిపాదించింది.

బయటి లింకులు
 Bompelly Bhavani – అధికారిక యూట్యూబ్‌ ఛానల్‌
 Competitive Exams (Bompelly Bhavani) – యూట్యూబ్‌ ఛానల్‌

మూలాలు

వర్గం:భారతీయ ఉపాధ్యాయులు
వర్గం:తెలంగాణ మహిళలు
వర్గం:యూట్యూబర్లు
వర్గం:కామారెడ్డి  జిల్లా వ్యక్తులు
వర్గం:ప్రభుత్వ ఉపాధ్యాయులు